Kõigest eelesitatust näeme kokkuvõttes, et Dahlberg oma tahte konvendil sammugi taganemata läbi viis. Ainult üks punkt ta tegevusest jääb seletamatuks: nimelt ei näe meie, miks ta propositsioonis ei tunnud vajadust kogu rüütelkonnalt seletuse nõudmise põhjendamiseks? Sest kindlasti põhjustas just see asjaolu terve rea hargnevaid vaidlusi. Rüütelkonna tegevusest  märkame kohe, et katsetki ei tehtud deklaratsiooni andmisest üldse keelduda; küll aga ei soovitud Patkuli nime nimetada seni, kui Dahlberg konvendist osavõtjaid selleks kategooriliselt sundis.